ક્યારેય વિચાર્યું છે કે કોઈ વ્યક્તિ બીજી વ્યક્તિની જીંદગી ક્યારે બની જાય ? કોઈ ને પ્રેમ કરવાથી ? કોઈ ને સાચો પ્રેમ કરવાથી ? ના. તમારી જિંદગી કોઈ વ્યક્તિ ત્યારે જ બની શકે જયારે તમે એને અનહદ ચાહતા હો અને એની સાથે એક એક પળ રહેતા હો. કોઈને દુર બેસી ચાહવું , એ ફીલિંગ અનુભવવી બહુ જ સરળ છે. પણ રોજ રોજ તમારે એ વ્યક્તિ સાથે રહેવાનું હોઈ , એની સારી - ખરાબ બધી આદતો તમને ગમવા માંડે. પોતાની પસંદ - નાપસંદ, એ વ્યક્તિ ની પસંદ- નાપસંદ બધાનો સરવાળો, ગુણાકાર ,ભાગાકાર, બાદબાકી બધું થયા પછી પણ પ્રેમ અનુભવાય ત્યારે જ એ વ્યક્તિ તમારી જીંદગી બની જાય. જયારે "આ સાલી જીંદગી" , "આ સરસ જીંદગી" બની જાય. સાચો પ્રેમ ત્યારે જ સમજાય કે જયારે તમે એ વ્યક્તિની સાથે રહો.